runetrust/blame-folketinget-dk huggingface dataset:
Troels Lund Poulsen (V), 2011-05-30:
Det her lovforslag, som vi nu andenbehandler, har vi diskuteret meget grundigt både under et langvarigt udvalgsarbejde og under behandlingen i Folketingssalen, hvor der blev stillet mange spørgsmål, og jeg mener sådan set ikke, at der skal laves mere om på det, end der er blevet gjort med de ændringsforslag, som jeg selv har været med til at stille.
Rasmus Prehn (S), 2016-01-26:
Det hænger også sammen med, at den indsats, der har været her fra Folketingets Transportudvalgs side i forhold til at kæmpe for, at der bliver en bedre betjening af Danmarks Tekniske Universitet, er der blevet lyttet til, det er der blevet taget højde for, sådan at man også kan få betjent ikke bare periferien af Danmarks Tekniske Universitet, men at man også kommer ind på selve campus og betjener de mange studerende, ansatte, forskere og andre.
Christian Wedell-Neergaard (KF), 2006-12-12:
Jeg kan med det samme sige, at det jo også er baggrunden for, at vi på den ene side stiller en række restriktioner op, men på den anden side også siger, at opfylder man kontrakten med samfundet, så har man også en 8-årig periode, hvor man kan gennemføre den produktion, man har planlagt.
Svend Erik Hovmand (V), 1998-11-20:
Ministeren opfordrer os til at læse hendes skrifter, og den opfordring vil jeg lade gå tilbage til ministeren selv, for her i ministerens egen erhvervsredegørelse vil ministeren kunne finde gode eksempler på, hvordan man andre steder har opnået gode resultater med testpaneler, med vurderinger af lovgivningen, med initiativer, som svarer ganske til dem, vi har til behandling her i dag.
Jesper Petersen (S), 2015-12-16:
Så fordi Dansk Folkeparti troede, at man kunne få folk til at overse, at man ville ramme de dårligst stillede pensionister med boligydelsespakken, fik man så bragt sig selv i en situation, man måtte prøve at løse i ellevte time, inden finansloven skulle vedtages og diskuteres i dag.
Eyvind Vesselbo (V), 2009-12-03:
Jeg mener egentlig, at det, som der blev sagt under det tidligere punkt, nemlig at vi skal have noget dokumentation og have klarlagt, på hvilket grundlag vi kan lave et forbud, igen er det, der er det væsentlige her. Derfor vil vi, som ministeren også allerede har sagt, på det her grundlag lægge op til et bredt samarbejde og få lavet en beretning, så vi på et bredt grundlag kan finde frem til, hvordan vi kommer videre med at få begrænset de her ftalater og få en lang række af dem forbudt i det danske samfund.
Elsebeth Gerner Nielsen (RV), 1998-11-13:
Jeg synes personlig, at det er vigtigt at prøve at lytte til de folkelige foreninger og til de folkelige organisationer, også til interesseorganisationer, når det drejer sig om at lave love, fordi det her jo omfatter en stor gruppe mennesker, hvoraf mange af dem netop er medlem af Dansk Forfatterforening og Danske Skønlitterære Forfattere.
Frank Aaen (EL), 2008-01-23:
Man skal da sende en officiel note til USA om, at det, man hører om, vil man ikke have, eller man bør, hvis ministeren er i tvivl om, hvad der foregår i USA, stille en forespørgsel til USA om, hvorvidt det er korrekt, at der er ved at blive opbygget nye Guantánamoer i Afghanistan, der skal være endnu større end selve Guantánamo.
Esben Lunde Larsen (V), 2016-05-11:
I Danmark er der religionsfrihed, og i det omfang der er nogen, der har et ønske om eksempelvis at spise halalslagtet kød eller for jødernes vedkommende schæchtet kød, så er jeg af den opfattelse, at det skal de have mulighed for, ligesom kristne og ateister kan være fri for det ved eksempelvis at orientere sig om, hvilket kød det er, de køber, bl.a. på producenternes hjemmesider.
Marlene Harpsøe (DD), 2024-01-18:
Først og fremmest vil jeg sige, at vi i Danmarksdemokraterne støtter intentionen og synes, at det er vigtigt at forske i den grønne omstilling af fødevarer og landbrugsproduktion, ligesom det er utrolig vigtigt med en solid forskningsbaseret myndighedsbetjening, også på det her område.
Per Stig Møller (KF), 2000-03-14:
Vi står gerne ved, at Danmark kunne og burde have udtrykt bekymring over Haiders parti og politik, ingen tvivl om det, men vi vil ikke kendes ved en straf over for et helt folk, blot fordi det har benyttet sin valgret og i øvrigt intet galt har begået og intet galt agter at begå, som det bedyrer.
Benny Engelbrecht (S), 2017-12-22:
Vi ville bruge pengene på at skabe vækst og arbejdspladser med en række tiltag, der kan få danske virksomheder til at investere mere, investere i nyt maskineri og ny viden og i sidste ende investere mere i danske arbejdspladser, både for små og store virksomheder og til gavn for Danmark.
Magnus Heunicke (S), 2011-04-06:
Jeg kunne forstå efter medieomtalen, at der først var et møde i DSB's bestyrelse, og at der dernæst var et andet møde i ministeriet, hvor kun dele af bestyrelsen var mødt op, og hvor man så besluttede at afskedige DSB's administrerende direktør, og jeg vil godt vide, om det til mødet i ministeriet var ministeren selv, der indkaldte den del af bestyrelsen, som mødte op til det møde.
Helge Adam Møller (KF), 2005-01-12:
Så jeg må konstatere, at i løbet af det antal år, bare de sidste 10 år, var det jo altså ufattelig mange flere mennesker i Irak, der blev henrettet eller slået ihjel ved hjælp af denne statsterrorisme, end vi har set er faldet – desværre – for terroren i det sidste halvandet år.
Søren Søndergaard (EL), 2000-01-13:
Når vi for mange år siden f.eks. lige præcis i erkendelse af de problemer, der var på det her område, fremsatte et forslag i Folketinget om en dramatisk nedsættelse af huslejen i et alment boligbyggeri, så blev den diskussion sådan set ikke undertrykt. Det, der var problemet, var, at vores forslag blev forkastet, og derfor har man fået udviklet en masse problemer om ghettodannelser osv. Så problemet er ikke, at diskussionen ikke har været der, problemet er, at man har vedtaget noget forkert, og de, der har vedtaget noget forkert, som har gennemført den ene stramning af lovgivningen efter den anden, er nu de samme mennesker, som stiller sig herop og siger, at der ikke har været nogen diskussion.
Charlotte Fischer (RV), 2007-10-10:
Sådan som det ser ud nu og med de synspunkter, som ministeren hidtil har givet udtryk for, ligger bolden så i virkeligheden der, hvor ministeren, også efter at have læst den her kronik, fortsat siger, at der snarere er behov for at styrke den strategiske forskning frem for at styrke Det Frie Forskningsråd og den fri forskning?
Morten Østergaard (RV), 2018-03-23:
Det synes jeg både er forbløffende og også enormt ærgerligt, og jeg kan garantere, at vi både vil stemme for det her beslutningsforslag, og at vi også vil arbejde intenst for, at vi med et nyt flertal kan afskaffe uddannelsesloftet igen og give mulighederne tilbage til dem, der har mistet dem.
Bodil Thrane (V), 1999-11-25:
Derfor må det være tilstrækkeligt, at der stilles krav til en forholdsvis bred redegørelse. I forhold til den forrige udgave af lovforslaget er det så også positivt at se, at redegørelsen nu bliver fremtidsrettet, og at kravet om retningslinjer i regionplanerne i forbindelse med påbegyndelse af større enkeltanlæg er taget ud, så princippet om frivillighed holdes intakt.
Margrete Auken (SF), 2003-05-27:
Der var på landsforeningens årsmøde, som var her fredag, lørdag, søndag, lørdag formiddag et foredrag om menighedsrådsløftet, hvor foredragsholderen gjorde opmærksom på, at løftets pålæg om at virke for kirkens liv og vækst havde det meget skidt under de givne omstændigheder, hvor det i meget højere grad blev kalk og mursten og bureaukrati, eller som en sagde nede i den distriktsforening, jeg tilhører: Det hellige, almindelige regneark sidder godt på denne her sag.
Nikoline Erbs Hillers-Bendtsen (ALT), 2023-10-05:
Men mener ordføreren ikke, at vi har et samfundsansvar for at sikre, at flere trives, at vi øger produktiviteten der, hvor det faktisk viser sig, at man kan gøre det ved at nedsætte arbejdstiden, og faktisk sikre, at der er et større incitament til at sætte arbejdstiden ned, så flere trives, der er færre sygedage og vi øger produktiviteten?
Mai Mercado (KF), 2014-11-18:
Det er jo sådan, at den daværende beskæftigelsesminister i februar sagde til Berlingske: »Rigtigt mange af vores unge oplever, at hvis de skal gå i gang med en uddannelse på SU-niveau, så skal de gå ned i indtægt. Ligegyldigt hvordan man vender og drejer det, så er det bare en rigtig, rigtig forkert systemfejl.«
Lars Løkke Rasmussen (V), 2010-05-26:
Det er afløst af en række andre tiltag, ikke mindst en dagpengereform, som også øger holdbarheden i dansk økonomi på sigt, og ved at vi suspenderer de automatiske reguleringer i vores skattesatser i 3 år i stedet for 2 år og udskyde topskattelettelsen yderligere 1 år, altså til 3 år.
Martin Henriksen (DF), 2008-05-20:
Vi har jo også bemærket fra Dansk Folkepartis side, at der har været artikler i pressen, og andre ting har været fremme, som gør, at man godt kan sige, at det er berettiget kigge på, i hvor vidt omfang lærerfri timer rent faktisk finder sted i uddannelsessystemet, hvilket det selvfølgelig ikke bør gøre.
Elisabeth Arnold (RV), 2001-10-09:
Jeg synes det bedste, man kan gøre, er at lægge vægt på lægmandssystemet og sige, at hvis lægmændene afsiger nogle domme, som ligger på et meget lavt niveau i forhold til strafferammerne, må man som lovgiver slå sig til tåls med, at det nok er det niveau, befolkningen gerne vil have, at det skal være på.
Jens Peter Vernersen (S), 2005-11-30:
Den er en analyse af Fødevarestyrelsens fremtidige struktur og økonomi, som er en del af en aftale mellem regeringen og Dansk Folkeparti, fordi vi netop ønsker at se struktur, økonomi og mulighederne for bedre ressourceudnyttelse i en større sammenhæng, og derfor bliver rapporten også en del af grundlaget for de drøftelser, jeg løbende har med Fødevarestyrelsen om hele tilrettelæggelsen af fødevare- og veterinærkontrollen.
Knud Wilson (DF), 2000-03-21:
phil., så den kan jeg desværre ikke smykke mig med, og året efter tror jeg, faget blev helt fjernet fra andre uddannelser. Da jeg blev undervist, var faget en uddannelse, hvor man blev belært om filosoffers grundlæggende begreber, hvor man debatterer, om man eksisterer, og jeg tror, at alle begyndte med: Jeg tænker, og altså eksisterer jeg.
Søren Egge Rasmussen (EL), 2023-05-03:
Så når grisene skulle ind og have noget at spise, blev de vejet, og så kunne han se, hvor meget de tog på i vægt, og når de kom frem til den dato, hvor de havde slagtevægten, så var der altså lige en udgang til den ene side i stedet for ind til maden.
Peter Kofod Poulsen (DF), 2017-10-24:
I nogle af de sager, der har været fremme, vil det jo være sådan, at børnene når at blive voksne, inden man kan tage sagerne op og eventuelt få stillet den ansvarlige til regnskab, og der kan altså gå rigtig mange år, før det kommer til at ske, hvorfor fjernelsen af forældelsesfristen selvfølgelig er rigtig fornuftig.
Poul Erik Dyrlund (S), 1998-05-06:
Så skal jeg i øvrigt også bekræfte, at det er korrekt, at sygeskatten ophæves generelt for samtlige arbejdsgivere, og det vil altså sige, at vi kommer i den situation, at nogle arbejdsgivere slipper for at betale de 325 kr., uden at de i øvrigt skal give en modydelse.
Jesper Kiel (EL), 1999-11-17:
Har jeg forstået ministeren ret derhen, at den miljøgodkendelse, der er givet til den gamle Blok 1 på Kommunekemi, hvor man har lavet de afbrændinger, faktisk bør trækkes tilbage, fordi det åbenbart viser sig, at man overhovedet ikke kan overholde de grænseværdier, der er stillet op for dioxin, når de tilsyneladende hverken kan afbrænde den ene eller andet slags affald, uden at der bliver for høje grænseværdier eller dioxinudledninger?
Peter Kofod Poulsen (DF), 2017-01-25:
Nu skal man så ud at lave hele omstruktureringen i Syd- og Sønderjyllands Politi, og det har jo som regel været med til at medføre, at folk er blevet utrygge, fordi lokalt politi er taget fra dem, landbetjentstillinger er blevet lukket ned, og man har generelt oplevet et politi, der har trukket sig væk fra hverdagen.
René Christensen (DF), 2017-05-04:
Derfor er jeg lidt ked af, at man ikke fra regeringens side bakker op om det, og at man ikke siger, at det ikke er den her model mere, for vi har helt klart den opfattelse, at vi skal tage et opgør med den måde, som vi gør det på i dag, altså med effektivisering på 2 pct.
Jacob Jensen (V), 2010-12-15:
Jeg synes, det er enormt idéforladt at fastholde et billede af, at hvis man har de samme penge til næste år, som vi har i år, så er det lig med en besparelse – oven i købet når man kan kigge ud over landet og se, at der er en enorm kreativitet omkring det at udvikle sine serviceydelser, at få mere for pengene.
Anne Baastrup (SF), 2004-03-17:
Derved kan vi i forbindelse med udvalgsbehandlingen eventuelt pille nogle ting ud, hvor man måske skulle afvente Retsudvalgets rapport om, hvordan fogeden kan agere, når det drejer sig om gennemtvingelse af samvær, og om vi har nogle specielle problemer omkring chikane fra samværsforælderen eller fra den, som har barnet, altså bopælsforælderen.
Søren Egge Rasmussen (EL), 2018-11-28:
Jeg synes i hvert fald, det vil være væsentligt at få frem, hvad det er for nogle tomme boliger, der er i København – er det 300, eller er det 2.700, som der kunne bo nogle mennesker i, altså de nyere boliger, som er opført, og hvor man i kommunens lokalplaner har ønsket, at der skal være en bopælspligt, og hvor man må konstatere, at der ikke bor nogen?
Margrethe Vestager (RV), 2002-02-08:
Lad os være så ambitiøse og selverkendende, at vi ikke kun laver noget, som skal sparre regeringen og stille regeringen forslag, men som også over for Folketinget skal kunne sætte en socialpolitisk dagsorden, som ikke kun er kortsigtet nu og her optaget af synlige sociale problemer, men som faktisk også orienterer sig i forhold til det forhold, at vi er forpligtet til at bryde den sociale arv og sikre en social bæredygtighed i vores samfund.
Rune Lund (EL), 2019-04-09:
Det kan jo være en fordel på den måde, at skatteankenævnene måske i højere grad vil kunne tage en diskussion af de vurderinger, der kommer fra Skatteankestyrelsen, men det kan jo også være en underminering af selve lægmandselementet i vores struktur på klageområdet.
Morten Østergaard (RV), 2016-06-01:
I stedet for at finde råderum hos dem, der i forvejen har mindst, og hvis muligheder er færrest, så har vi Radikale for længst foreslået, at vi beder de rørige og raske, der er i beskæftigelse, om at udskyde deres pension en smule, fordi levetiden øges langt mere, end man tidligere havde regnet med.
Søren Krarup (DF), 2006-02-22:
Det er jo virkelig et sådant misbrug af folkekirken, at jeg må bede kirkeministeren i hvert tilfælde fortælle de to biskopper, hvad deres opgave er, og jeg synes altså, at det igen afføder det spørgsmål: Kan vi acceptere folkekirkens deltagelse i disse mellemkirkelige aktioner og råd og foranstaltninger, som jo betyder, at man gør grin med det, der er folkekirkens anliggende, nemlig at forkynde evangeliet?
Jens Joel (S), 2024-05-22:
Derfor er jeg egentlig glad for, at vi har sådan en debat, som jo anerkender, at det ikke er noget, vi kan fikse ved at udskrive en recept på medicin herindefra, men at vi samtidig anerkender, at vi er nødt til som samfund at blive bedre til at tale om sorg, vi er nødt til at aftabuisere det, vi er nødt til at gøre det til en almindelig del af den måde, vi møder mennesker på, som rammes af det ene eller det andet i samfundet.
Kim Andersen (V), 2007-10-23:
Sandheden er jo, at hvis ikke det var, fordi vi havde et reelt ønske om at lette skatten på arbejdskraft, og hvis ikke det var, fordi det skulle gøres på en måde, så vi øgede arbejdskraftsudbuddet, så kunne man spørge: Ville der i det hele taget så have været et forslag af denne karakter at behandle her i dag?
Keld Albrechtsen (EL), 1999-03-24:
Så tolker jeg til gengæld den del af svaret, der handlede om mærkningen, som en erkendelse af, at de mærkningsregler, som man fik vedtaget, altså ikke nåede målet, og jeg håber, at ministeren vil bekræfte, at de mærkningsregler faktisk ikke garanterer Brugsen i Silkeborg, at det ville være muligt for dem at have en gensplejsningsfri butik, sådan som de ønsker.
Eigil Andersen (SF), 2008-06-12:
Personaleflugten fra ældreområdet vil blive forøget, der vil være flere ubesatte stillinger, og der vil være flere pædagogstillinger og pædagogmedhjælperstillinger, som heller ikke kan besættes, lige så vel som der vil være arbejde inden for byggeindustrien, som ikke kan udføres, og det samme gælder så inden for forlystelsesområdet med kunstnere og musikere.
Inger Støjberg (V), 2008-10-09:
Men hvis det hele nu er så ansvarligt og så gennemført, som hr. Villy Søvndal siger det er, kunne jeg egentlig bare godt tænke mig at vide, hvor mange af hr. Villy Søvndals kommunalpolitikere der så har stillet forslag om at gøre møderne lidt kortere og gøre det hele lidt nemmere i kommunerne, for det kunne man jo tilsyneladende spare 1,5 mia. kr. på.
Jørn Pedersen (S), 2001-04-26:
Det, jeg forsøgte at få hr. Erik Larsen til at lave lidt fremtidsberegninger på, er den kendsgerning - men den er måske ikke gået op for de borgerlige - at vi her står med et område, hvor antallet af brugere vil stige markant, og antallet, der skal løse opgaven, vil falde af den simple grund, at der er en aldersprofil blandt de mennesker, der er ansat her, der gør, at mange er på vej ud.
Eva Kjer Hansen (V), 2006-04-05:
De seneste dage har Jyllands-Posten så beskrevet en række eksempler på, hvordan nogle udlejere benytter sig af videreudlejning gennem mellemmænd, og jeg synes, det er rigtig fint, at Jyllands-Posten har gjort opmærksom på nogle af de faldgruber, der kan opstå.
Margrete Auken (SF), 2002-03-13:
Altså det, som Venstre, De Radikale osv. i dag kalder frihedsloven, det er altså Stauning, der siger, at nu skal vi sidde godt og solidt oven i nakken af kirken, så der ikke er vrøvl med de hellige. Det er sådan nogenlunde lykkedes, og der er vores nuværende minister en gave til netop at sørge for, at der går krakelering i det i øvrigt, og det skal hun kun have tak for.
Ulla Tørnæs (V), 2003-02-27:
Derimod er der andre elementer i hf-uddannelsen, som jeg tror vil imødekomme det, som hr. Carsten Hansen efterlyser, herunder bl.a. undervisningsformerne, altså det, at undervisningen er tilrettelagt på en anden måde, og at hf-uddannelsen i det hele taget er karakteriseret ved at være langt mere fleksibel og dermed kunne tage nogle andre hensyn til den kursistgruppe, der vælger hf-uddannelsen.
Ulla Tørnæs (V), 2016-03-17:
Punkt 1, det har aldrig været meningen med det her forslag, som, så vidt jeg erindrer, hr. Jacob Marks parti i øvrigt var imod, da det blev vedtaget – men lad nu det være – at det skulle udvikle sig derhen, at man pendlede i den udstrækning, som vi oplever det i øjeblikket, imellem de store byer.
Pernille Rosenkrantz-Theil (S), 2021-01-20:
Lige nu er alting i dybfryseren igen, men lige så snart det begynder at tø op, er det lige så vigtigt for mig, som jeg kan høre det er for Dansk Folkeparti, at vi får lavet nogle løsninger, der også involverer det frivillige Danmark og foreningslivet i Danmark, sådan at de utrolig stærke muskler, der er der, kan spille med ind i forhold til at få børn og unge ind i fællesskabet igen.
Kim Behnke (FRI), 2001-01-12:
Og det må være sådan, at først når politigodkendelsen foreligger, kan den pågældende begynde på arbejdet, og ikke, som vi så med hensyn til sikkerhedstransporter i Danmark, at nok skal man bede om at få medarbejderen godkendt, men han begyndte at køre en sikkerhedstransport, og der forsvandt 39 mio. kr., fordi politiet ikke havde nået at svare, at den mand ikke skulle ansættes.
Lars Barfoed (KF), 2004-11-18:
Vi er også meget tilfredse med, at der er indlagt mulighed for at fremme seniorpolitik, altså have en særlig positiv seniorpolitik, og jeg havde nær sagt favorisere eller i hvert fald give ældre medarbejdere gunstige vilkår for at fastholde dem på arbejdspladsen, og at der er givet mulighed for i lovforslaget at lave positive foranstaltninger for handicappede.
Søren Søndergaard (EL), 1998-01-28:
Det synes jeg jo er lidt af en skuffelse, når man netop tager de forringelser af menneskerettighederne, krænkelser af menneskerettighederne, som hr. Keld Albrechtsen nævnte, i betragtning, men også, når man tager i betragtning, at selv konventioner, som Kina har underskrevet, ikke bliver overholdt. Så jeg vil godt bede udenrigsministeren om at begrunde eller udbygge, hvad årsagen er til, at vi ikke kan følge det flotte initiativ op fra sidste år, men i år skal indtage en mere fodslæbende rolle på linje med andre EU-lande.
Christian Langballe (DF), 2015-05-13:
Vi ved jo – for jeg var med hr. Peter Skaarup ude at besøge Mjølnerparken – at det er noget, som man efterlyser i boligforeninger, altså at få besked om, hvornår de her radikaliserede mennesker kommer ud til området, fordi de jo lægger en klam hånd på det hele derude og skaber en utrolig negativ stemning, og på lang sigt er de jo med til at radikalisere andre personer.
Helge Adam Møller (KF), 2004-03-16:
Hvis der var den politiske vilje - ja, jeg kan konstatere, at der hos et par partier, bl.a. Det Radikale Venstre, ikke var nogen politisk vilje til at være med i et politiforlig og bl.a. lægge vægt på en af disse mærkesager for Det Radikale Venstre.
Peter Skaarup (DF), 1999-04-16:
Det er, som om hr. Arne Melchior mener, at den debat, der skal føres, altså skal føres bag lukkede døre i Det Udenrigspolitiske Nævn, og dér har vi da heldigvis mange gode debatter og samtaler, men det må dog være rimeligt, når Danmark er i krig, at vi så også her i Folketinget for åbne døre kan diskutere, på hvilken baggrund vi er det, og hvad det skal føre frem til.
Kristian Thulesen Dahl (DF), 1999-04-23:
Jeg vil gerne afæske hr. Arne Melchior et svar: Hvis de her personer, kosovoalbanere, som nu kommer til Danmark, ikke ønsker at tage tilbage til Kosovo, selv om der er mulighed for det, efter at vi forhåbentlig har fået overstået NATO's angreb på Serbien, er det så op til dem selv, eller skal
Ole Birk Olesen (LA), 2014-04-03:
Ja, ja, det der har vi hørt rigtig mange gange, men det er jo ikke et svar på det, der er spørgsmålet, nemlig om Socialdemokraterne står for den her radikale linje, hvor man siger, at det er helt uproblematisk, at folk flytter fra land til land for at høste de største sociale ydelser, eller om Socialdemokraterne har den holdning, at det faktisk er et problem, så man derfor bør tilstræbe at gøre noget ved det.
Benny Engelbrecht (S), 2011-01-26:
Men det, som jeg egentlig godt vil ind på, og som også går på ministerens besvarelse her, er jo, at ganske rigtigt har universiteterne normalt et økonomisk incitament til at sikre sig, at deres forskere efterlever gode forskningsmæssige principper, men hvor er det lige, at videnskabsministeren kan pege på, at de økonomiske incitamenter er på CBS i forhold til Copenhagen Consensus Center?
Line Barfod (EL), 2005-04-21:
Det undrer mig altså, at de partier, der har fremsat et forslag til kommunalreform, hvor de siger, at de på sundhedsområdet tror, at vi får langt mere forebyggelse af sygdomme, hvis kommunerne skal betale 4.000 kr., hver gang en borger skal indlægges, ikke mener, at det vil have nogen betydning overhovedet, at kommunerne skal betale 5.000 kr., som dog er mere end 4.000 kr., hver gang de har begået en fejl på det sociale område.
Jeppe Bruus (S), 2021-05-03:
Så går forslaget på, at hvis der så er EU-lande, der ikke lever op til Den Europæiske Menneskerettighedskonvention, og vi derfor ikke kan få flyttet folk til afsoning i hjemlandet, eksempelvis Rumænien, som vi lige har været omkring, skal vi straffe de borgere, der jo egentlig ikke har noget med det at gøre, men som lever og arbejder i Danmark.
Sandy Brinck (S), 2002-03-20:
, at i 2002 er regeringens nye sparekrav 12 mio. kr. ud af et budget på 1,2 mia. kr. Endvidere siger justitsministeren senere, at frem til år 2005 drejer det sig om godt 80 mio. kr. mindre, end den tidligere regering havde foreslået.